شه‌فه‌ق نيوز/ با بزانيم هونه‌ر و داهێنان ره‌سيه‌ چ پله‌يگ، ره‌سيه‌ ئه‌و پله‌ ك لاپه‌ڕه‌يل كتاو راسه‌وخۆ ئاگر له‌لێ وه‌رئه‌دێ وه‌بى ئه‌وه‌گ بسزيه‌ێد، به‌ڵكوو ناتويه‌نێد ده‌قه‌يل و خه‌ته‌يلێ بخوه‌نێده‌و مه‌گه‌ر وه‌ سزاننى، ك ئه‌ويش ئه‌وه‌سه‌ راسه‌وخۆ ئاگر له‌لێ وه‌ربيه‌ێد!
چالاكوانه‌يل له‌ ماڵپه‌ڕه‌يل په‌يوه‌ندى كۆمه‌ڵايه‌تى گرته‌ ڤيديۆييگ بڵاو كردنه‌ له‌تى كه‌سيگ ده‌ركه‌فێد لاپه‌ڕه‌يل كتاوێگ تويش ئاگر ئه‌كا تا پيت و ده‌قه‌يلێ ده‌ربكه‌فێد! ئه‌ويش روينويسيگ تايبه‌ت له‌ روايه‌ت"فه‌هرنهايت 451"و له‌داناين ئه‌ديب ئه‌مريكى"راى برادبرى"ه‌، ك وه‌هاوكارى له‌ناونى ده‌زگاى بڵاوكردن و يه‌كيگ له‌ تاقيگايه‌يل هونه‌ره‌ جوانه‌گان ده‌ركرياگه‌.
جى باسه‌، ئى كتاوه‌ له‌وه‌ختيگ ك پله‌ى گه‌رمێ له‌لى نزمه‌و ئه‌دێ لاپه‌ڕه‌يلێ له‌نوو سيه‌يى له‌خوه‌ى ئه‌گرێد و نويساننه‌يلێ شاريه‌ێده‌و!.
